कसरी गरियो वाइडबडि भ्रष्टाचार काण्डको रिपोर्टिङ ? खोज पत्रकार दीपक अधिकारी र रूद्र पंगेनीको अनुभव
Channel: Ratopati TV
Date: 12/04/2024

#ratopatitv 

Host : Narendra Raule
Guest : Deepak Adhikari & Rudra Pangeni, (Investigative journalists)
Camera : Yogendra Narayan Nagarkoti


वाइडबडी जहाज खरिदमा भ्रष्टाचार

- वाइडबडी काण्डमा ४ अर्ब ३५ करोड ५६ लाख रुपैंयाँ घोटाला 

- नेपालले हालसम्म गरेको सबैभन्दा ठूलो रकमको खरिद सम्झौता अर्थात २४ अर्ब रुपैंयाँको खरिद सम्झौता

अख्तियार दुरूपयोग अनुसन्धान आयोगद्वारा एक पूर्वमन्त्री, दुई पूर्व सचिव र बहालवाला एक सहसचिवसहित ३२ जना विरूद्ध डेढ अर्ब रुपैयाँ बिगो मागदाबी गरेर भ्रष्टाचार मुद्दा दायर । २४ नेपाली, ६ जना विदेशी र दुई आपूर्ति कम्पनीको संलग्नता ।

यसको कथा सुरू हुन्छ, मिति २०७२, १७ पुषबाट ।
नेपाल वायु सेवा निगमले दुई वटा वाइडबडी जहाज किन्ने योजना पारित गर्यो। २०७३ साल १५ जेठमा तत्कालिन अर्थमन्त्री विष्णु पौडेलद्वारा दुई वटा वाइडबडि विमान किन्ने घोषणा । र, १० अशोजमा निगमद्वारा वाइडबडी विमान खरिद गर्न बोलपत्र आह्वान गरियो । 

वाइडबडि विमान खरिदका लागि २०७४ साल १ असारमा ७ करोड ९० लाख डलर भुक्तान गरियो । २०७५ साल १४ असारमा नेपालमा पहिलो वाइडबडि विमान अवतरण भयो । ४ साउनमा अन्तिम किस्ताबापत ६ करोड २१ लाख डलर भुक्तान गरियो । १० साउनमा दोस्रो वाइबडी विमान अवतरण भयो ।  २०७५ को अशोजमा वाइडबडी विमान खरीदमा अख्तियारले अनुसन्धान थाल्यो । मंसीरदेखी संसदको लेखासमितिद्वारा अनुसन्धान शुरु भयो । 

२०७५, १८ पुष
वाइडबडी काण्डमा ४ अर्ब ३५ करोड ५६ लाख रूपैंयाँ घोटाला भएको लेखा समितिले निष्कर्ष निकाल्यो । 

खोज पत्रकार रूद्र पंगेनी र दीपक अधिकारीले एक वर्ष निरन्तर वाइडबडी काण्डको चिरफार गरे । खोज पत्रकारीता केन्द्र, नेपाल (खोपके) र बेलायतस्थित फाइनान्स अन्कभर्डको सहकार्यमा पत्रकारद्वयले तयार पारेको रिर्पोटिङमा केही फरक पाटाहरू केलाइएका छन् । 

नेपाली मिडियाले वाइडबडि खरिदका बारेमा गरेको रिपोर्टिङमाथि टेकेर खरिदका आपूर्तिकर्ता कम्पनीहरू, कम्पनीका व्यक्तिहरू, तथा तिनीहरूको लेखा विवरणहरू केलाएर यो रिर्पोटिङ गरिएको हो । अन्तर्राष्ट्रिय रुपमा विवादित व्यक्तिहरू यस वाइडबडि खरिद प्रकरणमा जोडिएका छन् । साथै अमेरिका, बेलायतमा पनि यस प्रकरणको छुट्टै छानबिन भईरहको छ । 

यस प्रकरणमा संलग्न व्यक्तिहरूबारे अमेरिकन सरकारले नेपाल सरकारसँग कागजात माग गरिसकेको छ ।
नेपालचेक डट् ओआरजीका सम्पादक दीपक अधिकारीले अन्तर्राष्ट्रिय समाचार संस्था एएफपी, डिपिएमा लगायत विश्वप्रसिद्ध टाइम, आउटसाइड, द न्युयोर्क टाइम्स, द गार्डियन, अल जजिरा जस्ता मिडियाका लागि फ्रिलान्स गरेको अनुभव छ । 

अंग्रेजी दैनिक रिपब्लिका, द हिमालयन टाइम्स र खोज पत्रकारिता केन्द्र, (नेपाल) मा काम गरिसकेका रूद्र पंगेनी खोज पत्रकार हुन् । पत्रकार अधिकारी र पंगेनीसंग गरिएको कुराकानी :


----------------------------------------------------------------------------
©Discovery News Network / Ratopati.com
यस  च्यानलमार्फत प्रकाशित कुनै पनि सामाग्री copy वा download गरेर अन्य च्यानलमाअपलोड गरेको पाइएमा प्रचलित ऐन बमोजिम कडा कारबाही गरीने 
ब्यहोरा जानकारी गराइन्छ ।
 Embedding to a website is allowed. Thank You.

Official website: https://ratopati.com/

Follow us on 
Facebok page : https://www.facebook.com/ratopati
Twitter : https://twitter.com/rato_pati?lang=en
Instagram : https://www.instagram.com/ratopati/
Tiktok Link : https://www.tiktok.com/@ratopati

--------------------------------------------------------------------------------